บาทเปิด 31.11 บาทต่อดอลลาร์ จับตาสถานการณ์ไวรัสโคโรนา
เงินบาทเปิดตลาด 31.11 บาทต่อดอลลาร์ เกาะติดสถานการณ์ไวรัสโคโรนา หลัง องค์การอนามัยโลก ประกาศภาวะฉุกเฉินหวังช่วยสกัดการแพร่ระบาด
31 ม.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 31.11 บาท/ดอลลาร์ จากช่วงเย็น วานนี้อยู่ที่ระดับ 31.16/18 บาท/ดอลลาร์
"ยังคงต้องติดตามสถานการณ์การแพร่ระบาดของเชื้อไวรัสโคโรนาต่อไป หลัง องค์การอนามันโลก (WHO) ประกาศให้การแพร่ระบาดของเชื้อไวรัสโคโรนาสายพันธุ์ใหม่เป็น "ภาวะฉุกเฉินด้านสาธารณสุขของโลก" หลังจากเชื้อไวรัสดังกล่าวแพร่ระบาดไปยังประเทศต่างๆทั่วโลกอย่างรวดเร็ว แต่ก็ยังคงเชื่อว่ามีความเป็นไปได้ที่จะสามารถยับยั้งการแพร่ระบาดของไวรัสโคโรนาได้ แต่ก็ต้องติดตามต่อไปว่าจะควบคุมสถานการณ์ได้เร็วแค่ไหน และในระยะสั้นนี้จำนวนผู้ติดเชื้อจะเพิ่มขึ้นหรือคงที่"นักบริหารเงินระบุ
นักบริหารเงิน คาดว่า กรอบการเคลื่อนไหวของค่าเงินบาทจะอยู่ระหว่าง 31.05-31.20 บาท/ดอลลาร์